**MINISTERUL SĂNĂTĂȚII, Muncii și Protecției sociale**

**AL REPUBLICII MOLDOVA**

**UNIVERSITATEA DE STAT DE mEDICINĂ ȘI FARMACIE**

**„NICOLAE TESTEMIțANU”**

**FACULTATEA de REZIDENȚIAT**

**Program**

**DE INSTRUIRE PRIN REZIDENȚIAT la**

**disciplina Boli infecțioase la copii**

**SPECIALITATEA**

**Medic de familie**

**Codul disciplinei: S.12.O.90**

**Durata de studii: 5 zile (15 ore didactice)**

**Chișinău 2022**

**Programul a fost discutat și aprobat la:**

ședința Catedrei de Boli infecțioase

din 17.01.2022, proces verbal nr. 7

Șef catedră, dr. hab.șt. med./conf. univ., Plăcintă Gheorghe

**Programul a fost elaborat de colectivul de autori:**

1. Gheorghe Plăcintă, dr.hab.şt.med., conferenţiar universitar
2. Tatiana Alexeev, dr.şt.med., conferenţiar universitar
3. Ludmila Serbenco, dr.şt.med., conferenţiar universitar
4. Ludmila Birca, dr.şt.med., conferenţiar universitar
5. Tatiana Juravliov, asistent universitar
6. **Scopul specialității**

În instruirea rezidenţilor medici de familie la disciplina Boli infecţioase la copii scopul de bază este de a sistematiza şi aprofunda cunoştinţele de specialitate în condiţii de maximă apropiere a procesului de studiu la activitatea ulterioară în calitate de medic de familie.

Majoritatea rezidenţilor au absolvit deobicei facultatea Medicină şi bolile infecţioase la copii le-au studiat într-un termen scurt și foarte superficial. Ei, care în activitatea sa ulterioară vor stabili diagnosticul bolilor infecţioase la copii, vor acorda asistenţa de urgenţa, vor activa în focare epidemic, trebuie să cunoască particularităţile clinice şi de evoluţie a bolilor infecţioase la copii de diferite vârste, patogenia lor, tratamentul, consecinţele, supravegherea și dispensarizarea copiilor după o boală infecțioasă.

Maladiile infecţioase ocupă un loc important în patologia copilului, ponderea lor depăşind 70% din adresările la medicii de familie şi medicii pediatri. Printre cauzele mortalităţii infantile (copii 0-5 ani) înalte, în Republica Moldova ponderea bolilor infecţioase constituie 5,1%. Dacă se va lua în consideraţie şi patologia organelor respiratorii în mare parte de etiologie virală sau/şi bacteriană, acest procent va creşte considerabil.

Patologia infecţioasă la sugar şi copilul mic reprezintă o problemă majoră: infecţiile gastrointestinale, inclusiv formele septice, dismicrobismul intestinal, infecţiile mixte (polietiologice) şi asociate, infecţiile respiratorii frecvent cu complicaţii, apariţia noilor entităţi nazologice, tusea convulsivă, hepatite virale, infecţia cu HIV, infecţia herpetică, infecția SARS-COV 2 etc.

În ultimele decenii se constată modificări în evoluţia maladiilor infecţioase în special la preşcolari şi şcolari, adolescenţi prin frecvenţa formelor clinice atipice, fruste, latente ce creează dificultăţi în diagnostic.

Apariţia metodelor de diagnostic noi în bolile infecţioase la copii, implementarea lor în practica medicală, necesită cunoştinţe vaste.

Aprofundarea și consolidarea cunoștințelor teoretice și practice în domeniul maladiilor infecțioase/contagioase la copii, prin stabilirea diagnosticului precoce, investigații și tratament conform protocoalelor clinice naționale și interaționale.

Tinând cont că majoritatea bolilor infecțioase sunt urgențe medicale e necesar de specificat criteriile de spitalizare, izolare și tratament urgent la etapa prespitalicească. Identificarea riscului de a contracta o boală infecţioasă.

Aceste cunoştinţe rezidentul medic de familie le va acumula pe parcursul studiului la disciplina Boli infecțioase la copii, în clinica de Boli contagioase la copii.

1. **Obiectivele de formare în cadrul specialității:**

Enumerarea obiectivelor

*La nivel de cunoaștere și înțelegere:*

* să cunoască managementul pacientului cu boli infecțioase;
* să cunoască reperele diagnostice şi principiile tratamentului celor mai frecvente boli infecţioase la copii;
* să înţeleagă importanţa studierii bolilor infecţioase la copii, in principal în condiţiile unei circulaţii intense a populaţiei şi modificărilor climatice parvenite;
* să cunoască manifestările clinice a formelor tipice și atipice, clasificarea, particularităţile examenului clinic, metodele de diagnostic etiologic și paraclinic de investigaţii;
* diagnosticul precoce, stările premorbide, criteriile de diagnostic, formularea diagnosticului, diagnosticul diferenţial;
* evoluţia, complicaţiile, prognosticul maladiilor infecțioase la copii;
* tratamentul medicamentos principii generale, indicaţii şi contraindicaţii, complicaţiile tratamentului conform vârstei pacientului;
* criteriile de spitalizare a pacieţilor cu boli infecţioase;
* algoritmul de diagnostic şi de tratament în eventualele stări de urgenţă;
* diagnosticul şi tratamentul în condiţii de ambulator şi la domiciliu ale pacienţilor;
* de a cunoaște asistența medicală urgentă a pacientului cu boli infecțioase la etapa prespitalicească;
* profilaxia primară specifică şi nespecifică a bolilor infecţioase, prevenirea cronicizării afecţiunilor acute, recuperarea, supravegherea medicală în CBI şi dispensarizarea pacieţilor;
* să fie la curent cu programele naționale de supraveghere a maladiilor infecțioase la copii (hepatite virale, poliomielita, rujeola, imunizare etc.);
* să posede definiții standard de caz de boală infecțioasă pentru sistemul de supraveghere epidemiologică;
* să identifice riscul de a contracta o boală infecţioasă.

*La nivel de aplicare*

* studierea particularităţilor clinice a bolilor infecţioase la copii conform vârstei, la copii vaccinaţi, la nou-născuţi şi copii în primele luni ale vieţii;
* stabilirea diagnosticului în formele clinice tipice şi atipice ale bolilor infecţioase în diferite stadii de boală, în special diagnosticului precoce;
* diferenţierea bolilor infecţioase la copii în diferite stadii a bolii şi vârste, formelor tipice şi atipice, la vaccinaţi şi nevaccinaţi;
* de a indica şi efectua tratamentul copiilor bolnavi cu forme ușoare și medii în condiții de ambulator;
* de a acorda terapia de urgenţă, de a cunoaşte terapia intensivă a bolilor infecţioase la copii de vârstă diferită;
* studierea particularităţilor epidemiologice a bolilor infecţioase la copii la etapa actuală, organizarea măsurilor antiepidemice în focare (la domiciliu, colectivitate la copii, policlinică, şcoală);
* de a cunoaşte indicaţiile de spitalizare a copiilor cu boli infecţioase, termenul de izolare a lor, supravegherea convalescenţilor;
* de a cunoaşte calendarul naţional de imunizare indicaţiile şi contraindicaţiile la vaccinare, evenimentele adverse postimunizare şi tratamentul lor;
* de a studia literatura da specialitate, protocoalele clinice naționale și internaționale, etc.;

*La nivel de integrare*

* să aprecieze importanţa studierii disciplinei Boli infecţioase la copii;
* să abordeze creativ problemele medicinii clinice;
* să deducă interrelaţii între disciplina Boli infecţioase la copii şi alte discipline clinice;
* să posede abilităţi de implementare şi integrare a cunoştinţelor obţinute în practica medicală;
* să fie apt de a evalua şi autoevalua obiectiv cunoştinţele în domeniu;
* să fie apt de a asimila noile realizări în disciplina Boli infecțioase la copii.

1. **Conținutul de bază al programului de instruire**

**LA Disciplina Boli infecțioase la copii S.12.O.90**

**Repartizarea orelor didactice după grupa de infecţii la rezidenţi-Medic de familie**

|  |  |  |  |  |  |  |
| --- | --- | --- | --- | --- | --- | --- |
|  | Moduluri | Cursuri | Seminare | Dezbateri clinice cu teme fixate | Testare finală | Total ore didactice |
|  | Boli infecţioase aerogene | 3 | 3 | 2 | 2 | 10 |
|  | Boli infecţioase gastrointestinale | - | 3 | 2 | - | 5 |
|  | **Total** | **3** | **6** | **4** | **2** | **15** |

1. **PLANUL TEMATIC AL CURSURILOR**

|  |  |  |  |
| --- | --- | --- | --- |
| **№** | Tema | | Ore |
|  | **I.Boli infecţioase aerogene** | |  |
|  | Diagnosticul diferenţial al bolilor infecţioase eruptive la copii | | 3 |
|  | | **Total** | **3** |

1. **PLANUL TEMATIC Al seminarelor**

|  |  |  |
| --- | --- | --- |
| **№** | **Tema** | Ore |
| **I. Boli infecţioase aerogene** | | |
|  | Diagnosticul diferenţial al bolilor infecţioase cu sindrom de angina. Tratament | 3 |
| II. Boli infecţioase gastrointestinale | | |
|  | Diagnosticul, diagnosticul diferenţial al infecţiilor intestinale acute la copii în diferite vârste. Tratamentul infecţiilor intestinale acute la copii. Terapia de rehidratare la domiciliu şi în staţionar. | 3 |
|  | **Total** | **6** |

**Descrierea desfăşurată a Programului de instruire postuniversitară prin rezidenţiat la disciplina Boli infecţioase la copii**

**Infecţii cu poarta de intrare respiratorie**

1. **Difteria.**

Particularităţile la etapa actuală. Etiopatogenie Forme clinice. Tabloul clinic al anginei difterice, difteriei nazale, laringiene. Clasificarea difteriei faringiene şi caracteristica formelor localizate, toxice. Evoluţie. Complicaţii. Diagnostic precoce. Diagnostic diferenţial. Tratamentul (specific şi nespecific). Profilaxie specifică. Criterii de externare.

1. **Oreionul.**

Etiopatogenie. Epidemiologie. Forme clinice. Tabloul clinic, diagnostic în diferite forme clinice (parotidită, submaxilită, meningită, meningoencefalită, orhită, pancreatită). Evoluţie. Complicaţii, sechele. Diagnostic diferenţial şi tratament. Profilaxia specifică. Indicaţi de spitalizare. Criterii de externare.

1. **Scarlatina.** Etiologie, patogenie. Tabloul clinic. Forme clinice. Diagnostic clinic precoce. Diagnostic de laborator. Diagnostic diferenţial. Evoluţia. Complicaţii. Clasificare, tablou clinic. Tratament la domiciliu. Indicaţi de spitalizare. Supraveghere după boală.
2. **Rujeola.**

Particularităţile la etapa actuală. Etiologie, patogenie. Forme clinice. Forma tipică şi atipice (mitigată, la vaccinaţi). Diagnostic clinic precoce. Diagnostic de laborator. Diagnostic diferenţial. Evoluţie. Complicaţii. Criterii de spitalizare. Tratament. Prognostic. Profilaxie specifică.

**5**. **Rubeola.**

Etiologia. Patogenie. Rubeola dobîndită. Tabloul clinic. Diagnostic clinic precoce, de laborator. Diagnostic diferenţial. Tratament. Rubeola congenitală. Profilaxie specifică.

**6**. **Varicela.**

Etiologie. Patogenie. Tabloul clinic. Diagnostic clinic precoce şi de laborator. Diagnostic diferenţial. Tratament ambulator. Criterii de spitalizare. Evoluţie. Complicaţii.

**7. Infecţia meningococică la copii.** Etiopatogenie. Forme clinice. Tabloul clinic precoce al formelor generalizate (meningita, meningococemia) şi localizate (Stare de portaj de menigococ şi nazofaringita). Evoluţie. Urgente: şocul toxiinfecţios de gr. I, II, III, edem cerebral, hipotensiune intracraniană. Particularităţile clinice ale formelor generalizate la copii mici (nou-născuţi, sugari). Evoluţie. Complicaţii. Sechele. Asistenţa medical de urgență la etapa prespitalicească. Dispensarizare. Profilaxie.

**8. Tusea convulsivă (Pertusis).**

Etiopatogenie.Tabloul clinic. Criterii de gravitate. Particularităţile la nou-născuţi şi sugari, vaccinaţi. Diagnostic clinic precoce. Diagnostic diferenţial. Complicaţii. Tratament. Profilaxie. Indicaţii de spitalizare.

**Infecţii cu poarta de intrare digestivă**

1. **Shigheloze.** Etiologia. Patogenie. Simptomatologie precoce. Particularităţile la nou-născuţi şi sugari. Criterii de gravitate. Diagnostic de laborator. Tratament la domiciliu. Indicaţii de spitalizare.
2. **Salmoneloze.** Etiologie. Patogenie, simptomatologie precoce. Particularităţile la nou-născuţi şi sugari. Formele generalizate ( septică și tifoidică). Diagnostic precoce. Diagnostic de laborator. Diagnostic diferenţial. Tratament la domiciliu. Indicaţii de spitalizare. Dispensarizarea convalescenţilor.
3. **Escherihioze**. Etiopatogenie. Tabloul clinic.Evoluţie. Particularităţile clinice ale escherihiozelor cu ECEP, ECET, ECEI, şi ECEH. Sindromul de deshidratare, tabloul clinic, diagnostic, tratament. Complicații.
4. **Infecţii intestinale cu stafilococi, virusuri, enterobacterii condiţionat patogene, campilobacterii**. Etiopatogenie. Tabloul clinic. Diagnostic de laborator. Diagnostic diferenţial. Tratament. Indicaţii de spitalizare.
5. **Tratamentul bolilor diareice acute la copii mici.** Sindromul de deshidratare, patogenie, tablou clinic, diagnostic precoce. Tratament. Rehidratarea după (Planul A, B, C) după OMS. Indicaţii de spitalizare.
6. **Poliomielita.** Etiologia. Patogenie. Tablou clinic. Forme paralitice şi aparalitice în poliomielită. Diagnostic precoce. Prognostic. Sechele. Tratament. Profilaxie specifică.
7. **Enteroviroze cu virusul Coxsackie şi ECHO**, etiopatogenie, forme clinice. Tablou clinic. Diagnostic precoce. Diagnostic diferenţial a diferitor forme de enteroviroze. Diagnostic de laborator. Tratament ambulator. Indicaţii de spitalizare.

**Teme obționale**

* + 1. Tusea convulsivă.
    2. Enteroviroze nepoliomielitice. Poliomielita

**Remarcă:**

Stări urgente în patologia infecţioasă la copii (sindrom convulsive, edem cerebral acut, șoc toxiinfecțios în infecția meningococică, sindrom de encefalopatie toxiinfecțioasă, deshidratare severă, etc.) vor fi discutate la tema respectivă în orele de stagiu practic.

* 1. catedra consideră pentru medicii de familie numărul de ore la Boli infecţioase la copii este insuficient chiar pentru programul prezentat mai sus.
  2. Hepatitele virale, febră tifoidă, gripa şi IRA se predau la catedra de Boli infecţioase, baza clinică Spitalul „Toma Ciorbă”.

### Lista deprinderilor practice şi manoperelor

pentru rezidenţi medici de familie

1. Stabilirea şi argumentarea diagnosticului precoce a bolilor infecţioase la copii.
2. Formarea planului de asistenţă medicală la domiciliu.
3. Organizarea transportării corecte a bolnavului contagios la spital.
4. izolarea şi tratamentul bolnavului infecţios la domociliu.
5. Formarea planului de examinare paraclinică a copiilor cu boli infecţioase, menţionând metodele principale de diagnostic. Comentarea rezultatelor.
6. De caracterizat erupţia în diverse boli infecţioase eruptive.
7. De caracterizat scaunul în infecţiile intestinale acute.
8. De a caracteriza modificările faringiene în diverse boli infecţioase cu sindrom de angină.
9. De a caracteriza modificările ficatului, splinei în boli infecţioase cu hepatosplenomegalie (hepatite virale, mononucleoză infecţioasă, febră tifoidă şi paratifoide, etc)
10. De a caracteriza tusea în IRVA şi tusea convulsivă.
11. De a evidenţia semnele clinice de bază ale crupului difteric şi în IRVA.
12. De a evidenţia semnele clinice de bază ale sindromului obstructiv în IRVA
13. De a acorda asistenţa medicală urgentă copiilor cu:
    * + encefalopatie toxiinfecțioasă (neurotoxicoză)
      + convulsii febrile
      + şoc toxiinfecţios
      + edem cerebral acut
      + toxiinfecţii alimentare
14. De a forma planul de tratament al copiilor cu boli infecţioase.
15. De însuşit terapia cu antibiotice în bolile infecţioase (indicaţii, preparate de elecţie, combinarea lor, doze, durată, fenomene adverse).
16. De a cunoaşte regulile de colectare a materialelor patologice (secreţii faringiene, depozit de pe amigdale, materii fecale, urină, sânge) pentru examenul bacteriologic.
17. De a specifică modificările hematologice în bolile infecţioase bacteriene şi virale.
18. Indicaţiile de spitalizare a copiilor cu boli infecţioase.
19. Criteriile de externare a copiilor cu boli infecţioase şi admitere în colectivităţi de copii.
20. Dispensarizarea şi supravegherea în catamneză a copiilor după boli infecţioase.

**Volumul deprinderilor practice pentru rezidenți medici de familie la disciplina Boli infecțioase la copii**

**E - efectuat**

**I – interpretat**

**A – asistat**

|  |  |  |  |
| --- | --- | --- | --- |
| Nr. | **Denumirea deprinderilor practice** | **Nivelul însuşirii** | **Numărul** |
| 1 | Stabilirea şi argumentarea diagnosticului precoce a bolilor infecţioase la copii, împreună cu medicul responsabil. | E | 10 |
| 2. | Efectuarea manoperilor diagnostice de baza: inspecția, palparea, percuția și auscultația organelor interne la copii de diferite vârste cu boli infecțioase, împreună cu medicul responsabil. | E | 15 |
| 3. | De a forma planul de tratament al copiilor cu boli infecţioase, împreună cu medicul responsabil. | E | 10 |
| 4. | De a caracteriza modificările faringiene în diverse boli infecţioase cu sindrom de angina (difterie, amigdalite acute, mononucleoză infecțioasă, herpangină, etc.). | E | 10 |
| 5. | Colectarea secreţiilor rinofaringiene, pentru examenul bacteriologic sau virusologic în boli infecţioase. | A/I | 2 |
| 6. | De a interpreta modificările hematologice în bolile infecţioase bacteriene şi virale. | I | 10 |
| 7. | Aprecierea markerilor în hepatitele virale acute, infecția cu EBV, CMV. | I | 4 |
| 8. | Recoltarea sângelui pentru investigaţiile bacteriologice, serologice în maladiile infecţioase la copii de diferită vârstă. | A/I | 5 |
| 9. | Caracteristica elementelor eruptive în maladiile infecţioase (rujeola, rubeola, scarlatina, infecţia meningococică, varicelă, exantem enteroviral, dermatite alergice etc). | E/I | 10 |
| 10. | Aprecierea clinică a rezultatelor de laborator (hemoleucogramă, LCR, echilibrului acido-bazic, etc). | I | 10/2/5 |
| 11. | De a acorda asistenţa medicală urgentă copiilor cu hipertermie, convulsii febrile, şoc toxiinfecţios, edem cerebral acut, apnee în tusea convulsive, împreună cu medical responsabil. | A/E | 3/3 |

1. Metode de predare şi învăţare utilizate

***(la prelegeri, seminare, prezentări de cazuri clinice):***

**Metode de activitate individuală:**

1. munca cu cartea;
2. lucrul sub conducerea profesorului (pregătirea prezentărilor pe tematica aleasă – tactici de diagnostic,tratament ş.a.).

**Metode de activitate în doi:** profesor - rezident; resident – resident, etc.

**Metode de activitate în echipă** (în grup 2-3 persoane) **şi colectivă** (în grup 3-6 persoane):

1. dialog profesor - echipă, grupa în mod frontal;
2. dialog profesor - echipă, grupa sub formă de întrebări şi răspunsuri;
3. folosirea metodei „asaltului de idei” - se folosesc ideile tuturor participanţilor la discuţie pentru a găsi cea mai adecvată soluţie de a rezolva o problemă;
4. metoda problematizării – la problemele situaţiei propuse de profesor, rezidenţii trebuie să indice căile de rezolvare a acestor probleme.

**Metode clasice/tradiţionale:**

Prezentarea cursurilor/ prelegerilor în Power Point cu elucidarea cazurilor clinice rare.

Rezolvarea la seminare a testelor în variante multiple cu comentarea răspunsurilor. Demonstrarea şi comentarea schemelor şi tehnicilor tradiţionale şi speciale de diagnostic şi tratament.

1. **Metode de evaluare*:***

Teste, deprinderi practice.

La seminareprin testare cu comentarii.

1. **Modalitatea de rotunjire a notelor**

|  |  |
| --- | --- |
| **Suma ponderată a notelor de la evaluările curente şi examinarea finală** | **Nota finală** |
| **5** | **5** |
| **5,1-5,5** | **5,5** |
| **5,6-6,0** | **6** |
| **6,1-6,5** | **6,5** |
| **6,6-7,0** | **7** |
| **7,1-7,5** | **7,5** |
| **7,6-8,0** | **8** |
| **8,1-8,5** | **8,5** |
| **8,6-9,0** | **9** |
| **9,1-9,5** | **9,5** |
| **9,6-10** | **10** |

Este obligatorie frecventarea zilnică.

Nerespectarea cerinţelor Programului de rezidenţiat presupne/determină retragerea/exmatricularea medicului rezident din rezidenţiat.

1. ***Limba de predare:***

Română

**VIII. Bibliografia recomandată LA SPECIALITATE:**

1. *Obligatorie:*
2. Galina Rusu (redacţia III). Manual. Boli infecţioase la copii, Chişinău, 2021.
3. Culegere de teste la boli infecţioase la copii sub redacţia G.Rusu, USMF „Nicolae Testemiţanu”, 2016.
4. Streinu-Cercel Adrian și a. Boli infecţioase. Curs pentru studenți și rezidenți. Editura Universitară „Carol Davila”, 2019.
5. *Suplimentară:*
6. В.Ф.Учайкин. Руководство по инфекционным болезням у детей. ГЭОТАР, Медицина, Москва, 2014, 809 с.
7. Учайкин, Василий Федорович Инфекционные болезни у детей. Учебник. – Mосква, 2018.
8. Infectious diseases in children A. M. Mikhailova, I. P. Minkov, A. I. Savchuk. Odessa State Medical University, 2003.
9. E.Pilly.Maladies infectieuses et tropicales. 2020.
10. Harrison`s Infectious Diseases - Kasper D., Fauci A. 2017.
11. Standarde Naţionale medico-economice, Chişinău, 2017 (reactualizate).
12. Protocoale Clinice Naţionale (reactualizate).
13. Protocoale clinice standardizate pentru medici de familie.
14. Protocoale clinice standardizate în urgențe pediatrice Chişinău, 2010.
15. Ordin MS RM nr.385 din 12.10.2007 „Cu privire la aprobarea definiţiilor de caz pentru supravegherea şi raportarea bolilor transmisibile în RM”, Chişinău.

* *Îndeplinirea zilnică a caietului de stagiu al medicului rezident este obligatoriu pentru susținerea examenelor de promovare pe parcursul studiilor.*
* *În caz de nerealizare a baremului indicat în caietul de stagiu rezidentul poate fi exclus de la examenul de absolvire de medic/ farmacist specialist.*
* *Nerespectarea acestui program determină retragerea medicului/farmacistului rezident din instituția medico-sanitară respectivă, cât exmatricularea de la studii de rezidențiat.*